Lav et referat af nedenstående tekst:

Tekst:
Alicante, Malaga eller Mallorca. Yndede feriemål som solglade nordjyder førhen i stor stil er fløjet til, inden corona-pandemien ramte. Mange af flyene sydpå har været med et Norwegian-logo på siden. Faktisk står Norwegian normalt for 30 procent af afgangene i Aalborg Lufthavn. Dermed er selskabet den største kunde i lufthavnen. Coronakrisen har stort set lammet flytrafikken fuldstændig, og det har gjort ondt på økonomien for flyselskaberne. Norwegian har været tæt på at gå konkurs, men nu er det norske selskab foreløbig reddet. - Det er virkelig glædeligt, at et nordisk flyselskab klarer sig gennem den her krise, siger direktør i Aalborg Lufthavn, Søren Svendsen, til TV2 Nord. Først Danmark i 2021 Søren Svendsen har spændt fulgt med i dagens pressemøde. Udmeldingen fra Norwegian har været, at de tidligst fra sommeren 2021 igen vil flyve fra Aalborg Lufthavn. - Det er meget svært at sige, præcis hvad alt det her kommer til at betyde for Aalborg Lufthavn. Vi har heldigvis nogle ruter, der er meget attraktive, og der er andre selskaber, der allerede har vist interesse for at overtage fra Norwegian, hvis de ikke vil flyve herfra før sommeren 2021, fortæller Søren Svendsen. Særligt flere af de spanske afgange fra Aalborg er populære, og hvis Norwegian er væk fra markedet et stykke tid, så tror Søren Svendsen, at afgangene vil blive overtaget af andre selskaber. Great Dane Airlines og DAT kunne være bud. - Det kan være svært at komme ind på markedet for dem igen, men konkurrence er godt for forbrugerne og dermed også godt for os, forklarer Søren Svendsen. Alle i luftfartsbranchen har det svært lige nu, men Søren Svendsen er stadig positiv på Aalborg Lufthavns vegne, da det sandsynligvis er indenrigsflyvninger, der først vil komme gang i. Her står Aalborg Lufthavn stærkt, da halvdelen af al indenrigsflyvning i Danmark er mellem Aalborg og København. Ny virkelighed En del af redningsplanen for Norwegian går ud på, at de først og fremmest vil koncentrere sig om indenrigsflyvning i Skandinavien. Allerede inden coronakrisen havde Norwegian gæld for mere end 58 milliarder norske kroner. Det bliver et selskab med langt færre fly på vingerne fremover. - I første omgang vil de åbne indenrigsruterne op igen. Så ruter mellem de nordiske lande, og efter det vil de åbne mere op for resten af Europa. - Men alt er jo kaos. Planerne for den fremtidige trafik ligger mange måneder ude i fremtiden. Dog tror jeg, at vi kan være rimelig sikre på, at langdistanceflyvning fra Danmark med Norwegian kommer til at vente længe, fortæller aktieanalysechef hos Sydbank, Jacob Pedersen, til TV2.

Referat:
Det norske luftfartsselskab Norwegian er mandag blevet reddet fra en faretruende konkurs. I Aalborg Lufthavn er Norwegian det selskab med flest afgange.